
Солтүстік Қазақстан облысы 
Аққайың ауданы Қиялы ауылдық 
округі әкімінің аппараты


2026 жылғы 15 қазандағы
№ 5.19.1-23/82-И хатына          

Қазақстан Республикасы Экология және табиғи ресурстар министрлігі  «Солтүстік Қазақстан облысы Аққайың ауданы Қиялы ауылдық округі Қиялы ауылының даму және құрылыс салу схемасы (шағын елді мекендердің бас жоспарларының оңайлатылған нұсқасы)»  жобасын (бұдан әрі - құжат) қарастырып келесіні хабарлаймыз.
Бас жоспар түзету жобасы әзірленген кезде стратегиялық экологиялық бағалау жөніндегі экологиялық есептің қамту саласын айқындау үшін Қазақстан Республикасы Экология кодексінің (әрі-қарай - Кодекс) 60 бабы 5-тармағы 1), 3)  тармақшаларына сәйкес жұртшылық Құжатпен танысу үшін хабарландыруды ақпаратты әзірлеуші мемлекеттік органның ресми интернет-ресурсында орналастырып, жобаларды сайттан жүктеу мүмкіндігін қамтамасыз ету қажет және бұқаралық ақпарат құралдарында хабарландыруды орналастыру қажет.
Ұсынылған «Құжатты іске асыру кезінде қоршаған ортаға , адамның өміріне және (немесе) денсаулығына әлеуетті әсер етуінің жалпы сипаттамасы»  құжатына қосымша, пайдаланылған барлық ақпараттардың дереккөздері мен сілтемелері «қолданылған әдебиеттер» бөлімі ұсынылмаған.
Ұсынылған материалдарда хабарландыруға сілтеме көрсетілгенімен, оның толық мәтіні қамтылмаған. Сонымен қатар, тиісті хабарландыру жарияланған бұқаралық ақпарат құралының данасы ұсынылмаған. Табиғат қорғау іс-шараларын іске асыру мерзімдері де көрсетілмеген.
Құжатта есептік кезеңдерді көрсету бойынша қайшылықтар анықталды: 6-бетте бастапқы жыл ретінде 2024 жыл, бірінші кезек — 2029 жыл, есептік мерзім — 2039 жыл көрсетілген, ал 8-бетте тиісінше 2025, 2030 және 2040 жылдар көрсетілген. 
Мал қорымының санитариялық-қорғау аймағының (СҚА) мөлшері көрсетілмеген. 
Жобаланатын жаңа зираттың санитариялық-қорғау аймағының (СҚА) туралы ақпарат ұсынылмаған. 
Кодекстің 240-бабының 2-тармағын (стратегиялық экологиялық бағалау жүргізу кезінде әзірленіп жатқан құжаттың биоәртүрлілікке жағымсыз әсер етуі анықталуға; биоәртүрлілікке жағымсыз әсер етуді болғызбау, барынша азайту, осындай әсер етулердің салдарларын жұмсарту жөніндегі іс-шаралар көзделуге; биоәртүрлілікті жоғалту қатері анықталған жағдайда, биоәртүрлілік шығынына бағалау жүргізілуге және оларды өтеу жөніндегі іс-шаралар көзделуге тиіс), 245-бабындағы 1-тармағын (стратегиялық экологиялық бағалау жүргізу кезінде белгіленіп отырған қызметтің немесе әзірленетін құжаттың жануарлар дүниесінің жай-күйіне, мекендеу ортасына, жануарлардың миграциясы жолдары мен көбею жағдайларына ықпалы ескерілуге және бағалануға тиіс, сондай-ақ жануарлар дүниесі объектілерінің мекендеу ортасы мен көбею жағдайларын, жануарлардың миграциясы жолдары мен шоғырлану орындарын сақтау жөніндегі іс-шаралар айқындалуға тиіс, сондай-ақ жабайы жануарлардың мекендеу ортасы ретінде ерекше құнды болып табылатын учаскелерге қол сұғылмаушылық қамтамасыз етілуге тиіс;), 241-бабындағы 3-тармағын (1) бұл өсімдіктер әлемі және (немесе) жануарлар дүниесі объектілері немесе олардың сирек кездесетін немесе бірегей болып табылатын қоғамдастықтары бөлігінде биоәртүрлілік шығынына әкелетін болса және олардың жойылу және молықтырылуының мүмкін болмау тәуекелі болса; 2) бұл өсімдіктер әлемі және (немесе) жануарлар дүниесі объектілері немесе олардың бірегей ландшафтың құрамдас бөлігі болып табылатын қоғамдастықтары бөлігінде биоәртүрлілік шығынына әкелетін болса және оның жойылу және қалпына келтірілуінің мүмкін болмау тәуекелі болса; 3) бұл биоәртүрлілік шығынына әкелетін болса және экожүйелердің жай-күйін нашарлатпай биоәртүрлілік шығынының орнын толтыруға жарамды жағдайлары бар учаскелер болмаса; 4) бұл биоәртүрлілік шығынына әкелетін болса және биоәртүрлілік шығынының орнын толтыруға арналған технологиялар немесе әдістер болмаса; 5) бұл биоәртүрлілік шығынына әкелетін болса және биоәртүрлілік шығынының орнын толтыру өзге де себептермен мүмкін болмаса, құжатты немесе белгіленіп отырған қызметті іске асыруға жол берілмейді) ескеру керек.
Қазіргі уақытта қолданыстағы рұқсат етілмеген қоқыс үйіндісін жабу және оның орнына жаңа полигон салу жоспарланған. Алайда жаңа полигон пайдалануға берілгенге дейінгі кезеңде жобаны іске асыру барысында ТҚҚ жұмыс істеу тәртібі сипатталмаған. Осыған байланысты аталған өтпелі кезеңде қалдықтарды жинау, уақытша сақтау және шығару тәртібін нақтылау қажет.
ТҚҚ полигонының сипаттамасы ұсынылмаған:
 – полигонның елді мекенге қатысты орналасуы көрсетілмеген;
 – жобалық қуаты және қалдықтарды қабылдау сыйымдылығы туралы мәлімет жоқ;
 – пайдалану мерзімі көрсетілмеген;
 – инженерлік-экологиялық сипаттамалар (гидрогеологиялық жағдай, жер асты суларының қорғалуы, сүзінді суларды жинау жүйесі, оқшаулаушы қабаттар) берілмеген.
 Қоршаған ортаға әсері толық бағаланбаған:
 – атмосфералық ауаға, топыраққа және су ресурстарына әсер ету бағаланбаған;
 – экологиялық тәуекелдер мен санитариялық-эпидемиологиялық салдарлар талданбаған;
 – санитариялық-қорғау аймағының (СҚА) белгіленуі және оның сақталуы туралы мәлімет жоқ.
 Баламалы шешімдер мен табиғатты қорғау шаралары ұсынылмаған:
 – қалдықтарды бөлек жинау жүйесін енгізу қарастырылмаған;
 – қайта өңдеу және кәдеге жарату шаралары көрсетілмеген;
 – қалдықтарды көму көлемін азайту бойынша ұсыныстар жоқ;
 – полигонды рекультивациялау шаралары қарастырылмаған.
 Полигонның құқықтық және аумақтық мәртебесі бойынша деректер жоқ:
 – уәкілетті мемлекеттік органдардың (Экология департаменті, санитариялық-эпидемиологиялық қызмет) келісу хаттары мен қорытындылары ұсынылмаған;
 – жер учаскесінің кадастрлық нөмірі көрсетілмеген;
 – полигонның елді мекенге қатысты нақты орналасуы анықталмаған;
 – санитариялық-қорғау аймағының бар екені және оның сақталуы расталмаған;
 – жер учаскесінің құқықтық мәртебесі және объектіні орналастыруға арналған рұқсат құжаттары ұсынылмаған.
Аталған кемшіліктер стратегиялық экологиялық бағалау талаптарына сәйкес «Қалдықтар» бөлімін толыққанды және негізделген деп тануға мүмкіндік бермейді және міндетті түрде түзетуді талап етеді.
Қазақстан Республикасының 2021 жылғы 2 қаңтардағы № 400-VI ҚРЗ бекітілген Қазақстан Республикасының Экология кодексінің 54 бабы 1-тармағына сәйкес құжатты әзірлеуші мемлекеттік орган стратегиялық экологиялық бағалау жүргізуді қамтамасыз етуге жауапты болады.


Вице-министр                                                                            Ж. Әлиев

